open-index/open-wikipedia-markdown huggingface dataset:
Asia Ramazan Antar

**Asia Ramazan Antar**, tamén coñecida como **Viyan Antar**, nada en Qamishli en 1997 e finada en Manbij o 30 de agosto de 2016, foi unha soldado kurda das Unidades de Protección das Mulleres (YPJ) que se converteu nun símbolo da loita feminista para os medios de comunicación internacionais no conflito de Rojava e na loita contra o Estado Islámico.

En 2014, aos 16 anos, Antar ingresou nas YPJ co obxectivo de loitar contra o Estado Islámico. Despois de que as fotos dela se espallaran por Internet, os medios internacionais chamárona "a Angelina Jolie kurda" pola súa semellanza física. Estas comparacións foron rexeitadas por parte dos combatentes e activistas kurdos que describiron as comparacións como sexistas e obxectivadoras.
314px|miniatura|Antar en novembro de 2015.

## Traxectoria 
Nada no seo dunha familia kurda de Siria, Antar casou moi nova mediante un matrimonio concertado pola súa familia. Porén, despois de tres meses, puido divorciarse grazas ás novas leis na rexión kurda despois do conflito de Rojava. En 2014, despois do divorcio, uniuse ás Unidades de Protección das Mulleres (YPJ) co ideal de loitar pola emancipación da muller de mans da opresión patriarcal na rexión.

A información dada polos medios occidentais sobre a súa idade foi inconsistente, aínda que o comandante do YPJ Abdullah Shirin confirmou que naceu en 1997 e que tiña 19 anos cando morreu.
[314px|miniatura|Loitadores das [Unidades de Protección Popular|YPG e YPJ no ano 2016.]]

### Transcendencia nos medios 
Antar gañou a atención internacional en 2015 cando un fotoxornalista lle tomou fotos e a describiu como "a Angelina Jolie kurda". Moitos medios de comunicación recircularon as fotos, converténdoas en novas e tamén foi comparada coa actriz española Penélope Cruz.

Despois de morrer, volveu ser noticia, e os titulares das novas reducíronse a "morreu a Angelina Jolie kurda", subliñando en todo momento o parecido físico entre ambas e raramente discutindo a súa participación na loita contra o Estado Islámico. Isto foi condenado polos partidarios da causa kurda e mesmo por outros combatentes.

#### Reaccións 
A minimización dela como persoa foi vista como degradante por moitos activistas kurdos, especialmente tendo en conta as tendencias feministas de Antar. Choman Kanaani, un activista e loitador kurdo que repudiou o tratamento de Antar por parte dos medios occidentais, dixo á BBC en referencia á posición do YPJ sobre o sexismo que: "Toda a filosofía de YPJ é loitar contra o sexismo e evitar o uso das mulleres como obxecto sexual", e engadiu:

## Morte 
Antar foi asasinada durante un ataque na cidade de Manbij, despois de participar na liberación da cidade de mans do Estado Islámico na ofensiva de Manbij. Aínda que os primeiros informes indicaban que ela, xunto con outros combatentes das Unidades de Protección Popular (YPG), morreran preto de Jarabulus como consecuencia dos ataques do Exército Libre Sirio, estes rumores foron descartados cando o voceiro das YPJ confirmou que morreu nun ataque do Estado Islámico.

## Notas
Carqueixa boieira

miniatura|215px|Detalle da flor
A **carqueixa boieira**, *Halimium lasianthum*, é unha especie de planta fanerógama arbustiva da orde das malvales e familia das cistáceas, unha das comprendidas no xénero *Halimium*.

De até un metro de altura, ten follas oblongas e flores reunidas en grupos con pétalos amarelos.

Non confundir con **carqueixa** (*Genista tridentata*).

## Taxonomía 
### Descrición 
A especie foi descrita en 1836 polo botánico francés Édouard Spach, nun traballo publicado en *Ann. Sci. Nat., Bot. sér. 2*, **6**: 366.

### Sinónimo 
Coñeceuse tamén polo sinónimo: é un arbusto perennifolio que crece até 1 m de altura por 1,5 m de ancho, con follas de cor verde agrisada e flores amarelas brillantes na primavera. As flores poden ter unha mancha granate na base de cada pétalo.

Para cultivar esta planta requírese un solo areoso e pleno sol.

## Notas
Clara Immerwahr

**Clara Immerwahr** nada en Polkendorf (daquela pertencente ao Reino de Prusia) o 21 de xuño de 1870 e finada en Dahlem, Berlín o 2 de maio de 1915, foi unha química alemá de orixe xudía, sendo a primeira muller en doutorarse pola Universidade de Wroclaw. Ademais, era a esposa do químico alemán Fritz Haber, coñecido principalmente polo desenvolvemento do proceso Haber-Bosch, un método eficaz para a síntese de amoníaco.

## Traxectoria 
Immerwahr era a filla máis nova de pais xudeus, o químico Philipp Immerwahr e a súa esposa Anna (de solteira Krohn). Creceu na granxa cos seus tres irmáns máis vellos, Elli, Rose e Paul. En 1890, a súa nai morreu de cancro; mentres Elli e o seu marido Siegfried quedaban na granxa, Clara trasladouse co seu pai a Wroclaw.

Estudou na Universidade de Wroclaw, graduándose e doutorándose en química en 1900. Foi a primeira muller en doutorarse nesta universidade. Casou co seu compañeiro químico xudeu Fritz Haber en 1901. O 1 de xuño de 1902 deu a luz ao seu único fillo, Hermann. Os estereotipos femininos da época dificultaron moito a súa investigación científica. Ela contribuíu ao traballo do seu marido sen ningún recoñecemento e traduciu as súas obras ao inglés.

Durante a primeira guerra mundial, Fritz Haber converteuse nun fervente defensor do esforzo militar alemán e xogou un papel importante no desenvolvemento de armas químicas (especialmente gases velenosos). Os seus esforzos culminaron no primeiro ataque con gas na historia militar en Flandres, Bélxica, o 22 de abril de 1915 .

Despois do regreso de Fritz Haber a Berlín, Clara disparouse no peito coa pistola do seu marido. As circunstancias do suicidio de Clara permaneceron sempre na escuridade. Non apareceu en case ningún xornal e non hai constancia de que se fixera unha autopsia. O carácter indocumentado da súa morte xerou moita polémica, así como os motivos que a impulsaron a cometer tal acto. Pénsase que estaba descontenta coa súa vida e que odiaba o traballo do seu marido sobre armas químicas.

## Recoñecementos 
O Premio Clara  Immerwahr, creado por UniCat, Berlín, Alemaña, concédese anualmente a unha moza científica, e a Sección Alemá de Médicos Internacionais para a Prevención da Guerra Nuclear nomeou o seu premio máis prestixioso como Premio Clara  Immerwahr. 

## Notas 
## Véxase tamén 
### Outros artigos 
* Gertrud Woker

### Ligazóns externas 
* Cara Immerwahr (1870-1915): la química que plantó cara a Fritz Haber no blog Mujeres con ciencia
Matilde de Flandres

**Matilde de Flandres**, nada c. 1031 e finada o 2 de novembro de 1083, foi a esposa do rei de Inglaterra Guillerme o Conquistador.

## Traxectoria 
Era filla do conde de Flandres Balduíno V e Adela, e, a través dela, neta do rei Roberto II de Francia.
Casou con Guillerme en 1053, cando el só era duque de Normandía. Ela axudoulle a se preparar para a invasión de Inglaterra e deulle once fillos.

Morreu en 1083 aos 51 anos. Despois da súa morte Guillerme volveuse máis despótico e este cambio de carácter foi atribuído á perda de Matilde.
#### Devanceiros 
#### Matrimonio e descendentes 
Matilde casou con Guillerme en 1053, na capela de Notre Dame en Eu (Normandía). O número de fillos que tiveron é incerto e varía segundo as fontes, pero parece estar entre os nove e os doce. Os nove fillos nos que hai unanimidade son:

* Roberto II de Normandía (1054 - 1134 ) herdou o ducado de Normandía do seu pai.
* Ricardo de Bernay (c. 1055 - c. 1081), duque de Bernay, morreu por mor dun cervo en New Forest.
* Adeliza (ou Alicia) (c. 1055 - c. 1065), prometida a Haroldo II de Inglaterra.
* Cecilia (c. 1056 - 1126 ), abadesa da Santísima Trindade, Caen.
* Guillerme II "Rufus" (c. 1056-1100) herdou o Reino de Inglaterra de seu pai.
* Ágata (c. 1064 - 1079 ), prometida a Afonso VI de Castela.
* Constanza (c. 1066 - 1090 ), casada co duque Alain IV de Bretaña.
* Adela (c. 1067 - 1137 ), casada co conde Estevo II de Blois.
* Henrique I "Beauclerc" ( 1068 - 1135 ) herdou o Reino de Inglaterra á morte do seu irmán Guillerme.
Xosé Antonio Moreno

**Xosé Antonio Moreno**, nado en Vigo en setembro de 1952 e finado na mesma cidade o 2 de decembro de 2001, foi un profesor e escritor galego.

## Traxectoria 
Licenciado en Filosofía pola Universidade de Santiago de Compostela, foi catedrático de filosofía nun instituto vigués. Deuse a coñecer en 1995 coa publicación de *O cable inglés*, libro de relatos co que gañou o premio Café Dublín.

Finou en Vigo aos 49 anos de idade.

## Obra 
* *O cable inglés*, 1995, Galaxia.
* *Matar a Kerenski*, 1998, Galaxia.
* *Reminiscencias de Bob Dylan*, 2000, Galaxia.

## Premios 
* Premio Café Dublín en 1994.
* Premios Modesto R. Figueiredo en 1996.

## Notas 
## Véxase tamén 
### Bibliografía 
* 
### Ligazóns externas 
*
Christopher Bechtler

**Christopher Bechtler** (orixinariamente **Christian Bechtler**), nado en Pforzheim, Alemaña, o 29 de novembro de 1782, e finado en Rutherfordton, Carolina do Norte, en 1843, foi un ourive, reloxerio e produtor de moeda estadounidense de ascendencia alemá.

A Bechtler débeseselle a serie de moedas dun dólar de ouro e os seus múltiplos, coñecida como "dólares Bechtler", cuñadas de xeito privado nos seus talleres durante as décadas de 1830 e de 1840, antes do inicio das cuñaxes federais en 1849. O lugar desta ceca ten a condición de Parque Histórico en Carolina do Norte, e en 1997 foi incluído na listaxe do Rexistro Nacional de Lugares Históricos.

## Traxectoria 
### Xuventude en Europa 
Bechtler naceu o 29 de novembro de 1782 en Brötzingen, hoxe un barrio da cidade alemá de Pforzheim, daquela parte do Margraviato de Baden, no Sacro Imperio Romano Xermánico. Era fillo de Rosina Barbara Eberle e de Jacob Bechtler, e pertencía a unha familia vinculada á industria metalúrxica.

Bechtler casou con Sophia Dorothea Dreher e, logo do falecemento desta en 1806, casou en segundas nupcias con Augusta Christina Dietz, con quen tivo dous fillos, Sebastian Augustus e Carl Christoph. Tras a morte desta segunda esposa en 1819, volveu contraer matrimonio, esta vez con Wilhelmina Catherina Vierordt, con quen tivo polo menos dúas fillas. dotadas dun peso e dun contido en metal precioso claramente expresados (20 quilates, 21 quilates ou 22 quilates), a cambio dunha tarifa. Isto débese principalmente a que, como consecuencia da Lei da Moeda (*Coinage Act*) do 28 de xuño de 1834, que aumentaba o valor do ouro nun 6 %, a maior parte das moedas cuñadas por Bechter ata ese ano acabaron refundíndose masivamente.

## Notas 
## Véxase tamén 
### Bibliografía 
* Lattimore, R. S. (2007). *Gold and Glory: North Carolina Gold and the Bechtler Heritage*. Hilltop Publications.
* Stevenson, W. H. (2011). "Christopher Bechtler (1782-1843)". En *Immigrant Entreprenuership*. German Historical Institute.
* Yeoman, R. S. (2013). *A Guide Book of United States Coins (The Official Red Book). 67th ed*. Whitman, Atlanta. ISBN 978-0-7948-4180-5
### Outros artigos 
* Moedas do dólar estadounidense
### Ligazóns externas 
* "[https://exhibits.lib.unc.edu/exhibits/show/historicmoneys/numismatics/bechtler ]". *Historic Moneys in the North Carolina Collection*.
* Vídeo: "Gold Fever and the Bechtler Mint".
Astou Ndour

**Astou Ndour Barro**, nada en Dakar (Senegal) o 22 de agosto de 1994, é unha xogadora de baloncesto española que xoga na posición de pivote. Naceu no Senegal e obtivo a nacionalidade española por carta de natureza no 2011. É internacional grazas a España, con quen foi campioa de Europa en 2019 e conseguiu a medalla de prata nos Xogos Olímpicos de Río de Janeiro en 2016. Obtivo o título da WNBA en 2021, co seu equipo, os Chicago Sky. 

## Traxectoria 
Astou Ndour naceu en Dakar o 8 de agosto de 1994. Os seus pais foran xogadores de baloncesto. Foi unha destacada xogadora de baloncesto no seu colexio en Dakar. No 2008, cando tiña 14 anos, Ndour-Fall trasladouse a As Palmas, Illas Canarias, onde foi adoptada polo ex seleccionador español feminino de baloncesto, Domingo Díaz e a súa esposa, Begoña Santana, tamén adestradora. Nas Palmas, continuou xogando ao baloncesto no equipo da súa escola.

### Carreira deportiva 
Ao chegar a España, incorporouse á canteira do Gran Canaria. En 2009, disputou o Campionato de España Xuvenil. Nacionalizouse española no 2011 e participou no Campionato Mundial Feminino Sub-19 da FIBA dese ano, no que España obtivo a medalla de prata e onde Ndour tivo unha media aproximada a un dobre-dobre.

### Estatísticas Europa 
*(Lenda: PX: Partidos xogados; MPP: Minutos por partido; PPP: Puntos por partido; RPP:  Rebotes por partido; APP: Asistencias por partido)*

## Palmarés 
* WNBA (**1**): 2021
* Liga Feminina (**1**): 2015/16
* Copa Turca (**1**): 2015
* Copa do Presidente de Turquía (**1**): 2014

## Notas
Hans Staden (filme)

***Hans Staden*** é un filme brasileiro e portugués de 1999, de xénero drámatico e biográfico, escrito, producido e dirixido por Luiz Alberto Pereira en base á obra *Warhaftige Historia und beschreibung eyner Landtschafft der Wilden Nacketen, Grimmigen Menschfresser-Leuthen in der Newenwelt America gelegen* de Hans Staden. Foi distribuído por RioFilme.

## Sinopse 
O filme narra a historia do soldado e mariñeiro alemán Hans Staden que, a comezos do século XVI, foi capturado por unha tribo tupinamba, inimiga dos colonizadores portugueses.

## Personaxes 
* Carlos Evelyn como Hans Staden
* Ariana Messias como Nairá
* Darci Figueiredo como Ipiru
* Beto Simas como Nhaepepô
* Milton de Almeida como Alkindar
* Stênio Garcia como caraíba
* Sérgio Mamberti como Jacó
* Cláudia Liz como Marabá
* Reynaldo Puebla como Guaratinga Açu
* Hissa de Urkiola como Ibirapema
* Mário Jacques como capitán
* Macsuara Kadiweu como Cunhambebe
* Carol Li como Joacy
* Alfredo Penteado como Caruata
* Antonio Peyr como Perot
* Daniel Portela como cacique
* Walter Portela como Abati Pogança
* Jefferson Primo como Paraguá
* Reynaldo Puebla como Guaratinga
* Valdir Raimundo como Maracajá
* Valdir Ramos como Japi
* Isaac Iauaretê como Jaguar
* Francisco di Franco
* Amanda Cardonés
* Julio Guimaraes no papel de Pindobuçu

## Produción 
O equipo de produción visitou Portugal por dez días para conseguir unha réplica da carabela portuguesa en tamaño real usada no filme. As escenas con chuvia real foron filmadas en Ubatuba, na costa do estado de São Paulo, onde o filme foi rodado e tamén nesa cidade foi construída unha réplica dunha auténtica aldea tupinamba do século XVI. Na aldea, a rodaxe durou 32 días. A produción contou cun lingüista e filólogo da lingua tupí Eduardo de Almeida Navarro, quen ensinou a gramática ao elenco. A lingua falada polos tupinambas do século XVI foi auxiliada polo lingüista Helder Ferreira, que deu apoio ao elenco en aspectos como a aprendizaxe e a pronuncia. O canto e a danza dos indios, reproducidos no filme, foron desenvolvidos por Marlui Miranda, compositora da música principal e importante investigadora dos rituais indíxenas brasileiros. Varios membros de pobos indíxenas do Brasil como os xavante, os kadiwéu, os mundurucús, os quechuas e os guaranís, participaron do filme.

## Notas 
## Véxase tamén 
### Ligazóns externas 
* 
* Ficha en AllMovie
Avaeté - Semente da Vingança

***Avaeté - Semente da Vingança*** é un filme brasileiro de 1985 dirixido por Zelito Viana. Baséase no masacre do pobo cinta larga na rexión de Fontanillas (hoxe Juína, Mato Grosso). Foi rodado ao longo do río Juruena, Mato Grosso, así como en localizacións de São Paulo e Brasilia. Estreouse na 14ª edición do Festival Internacional de Cinema de Moscova, onde gañou o Premio de Prata.

## Elenco 
* Hugo Carvana
* Renata Sorrah
* Milton Rodrigues
* Macsuara Kadiweu
* José Dumont
* Cláudio Mamberti
* Sérgio Mamberti
* Cláudio Marzo
* Nina de Pádua
* Jonas Bloch
* Chico Diaz
* Marcos Palmeira

## Notas 
## Véxase tamén 
### Ligazóns externas 
*
At Play in the Fields of the Lord

***At Play in the Fields of the Lord*** é un filme estadounidense de 1991 dirixido por Héctor Babenco. É unha adaptación da novela homónima de 1965 do autor estadounidense Peter Matthiessen. O guión foi escrito por Babenco e Jean-Claude Carrière, e está protagonizado por Tom Berenger, John Lithgow, Daryl Hannah, Aidan Quinn, Tom Waits e Kathy Bates.

O director e produtor James Cameron declarou que *At Play in the Fields of the Lord* foi empregado como referencia para o seu filme de 2009 *Avatar*.

## Personaxes 
* Tom Berenger como Lewis Moon
* John Lithgow como Leslie Huben
* Daryl Hannah como Andy Huben
* Aidan Quinn como Martin Quarrier
* Kathy Bates como Hazel Quarrier
* Tom Waits como Wolf
* Stênio Garcia como Boronai
* Nelson Xavier como Padre Xantes
* José Dumont como Comandante Guzman
* Niilo Kivirinta como Billy Quarrier

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en AllMovie
Boy Erased

***Boy Erased*** é un filme estadounidense de 2018 escrito e dirixido por Joel Edgerton, quen tamén foi o produtor xunto con Kerry Kohansky Roberts e Steve Golin. Baséase no libro *Boy Erased: A Memoir* de Garrard Conley. Está protagonizado por Lucas Hedges, Nicole Kidman, Russell Crowe, e Edgerton, e conta a historia dun fillo de pais baptistas que é obrigado a entrar nun programa de conversión sexual.

## Personaxes 
* Lucas Hedges como Jared Eamons (baseado en Garrard Conley)
* Nicole Kidman como Nancy Eamons (baseada en Martha Conley)
* Russell Crowe como Marshall Eamons (baseedo en Hershel Conley)
* Joel Edgerton como Victor Sykes (baseedo en John Smid)
* Joe Alwyn como Henry Wallace
* Xavier Dolan como Jon
* Troye Sivan como Gary
* Britton Sear como Cameron
* Théodore Pellerin como Xavier
* Cherry Jones como Dr. Muldoon
* Flea como Brandon
* Madelyn Cline como Chloe
* Emily Hinkler como Lee
* Jesse LaTourette como Sarah
* David Joseph Craig como Michael
* Matt Burke como Simon
* David Ditmore como Phillip

## Notas 
### Referencias 
## Véxase tamén 
### Ligazóns externas 
* 
* Ficha en Metacritic 
* Ficha en RottenTomatoes
Xenogenesis (filme)

***Xenogenesis*** é unha curtametraxe de ciencia ficción de 1978 dirixida por James Cameron. Está protagonizado por William Wisher Jr. e Margaret Umbel.

## Sinopse 
Unha muller e un enxeñeiro son enviados nunha xigantesca nave estelar para buscar un lugar onde comezar un novo ciclo vital. O home, Raj, decide botar unha ollada ao redor da nave. Atópase cun robot de limpeza xigantesco. O combate prodúcese cando Laurie debe loitar contra o robot usando unha nave con catro patas.

## Personaxes 
* William Wisher Jr. como Raj
* Margaret Umbel como Laurie

## Véxase tamén 
### Ligazóns externas 
*
Marie Laurent

**Marie Anne Laurent**, coñecida como **Marie Pasteur**, nada en Clermont-Ferrand o 15 de xaneiro de 1826 e finada en París o 28 de setembro de 1910, foi a esposa, axudante científica e compañeira de traballo do químico e bacteriólogo francés Louis Pasteur .

## Traxectoria 
### Vida persoal 
Era filla do reitor da Academia de Estrasburgo. Casou en Estrasburgo o 29 de maio de 1849, aos 23 anos, con Louis Pasteur, quen tiña 26. A parella tivo cinco fillos dos cales tres morreron na infancia: Jeanne (1850-1859) morrreu de febre tifoidea; Jean-Baptiste (1851-1908) morreu dun tumor hepático; Cécile (1853-1866) tamén de febre tifoidea; Marie-Louise (1858-1934), casada en 1879 con René Vallery-Radot (1853-1933) e Camille (1863-1865). Polo tanto, só  Jean Baptiste e Marie Louise viviron para ser adultos. Jean Baptiste foi un soldado na guerra franco-prusiana e chegou a ser diplomático.

### Vida profesional 
Marie Anne, foi a axudante de Pasteur nos seus experimentos científicos. Ela traballou con Pasteur na ampliación das súas primeiras investigacións, ao redor de 1848, sobre as observacións realizadas anteriormente por Mitscherlich sobre as diferentes propiedades ópticas relacionadas coa luz polarizada do ácido tartárico cando se trataba de viños naturais, lías de viño e cando se sintetiza nun laboratorio. Os estudantes e colegas de Louis Pasteur recoñeceron a importancia que tiña para el no seu traballo como asistente. Ela criaba os vermes de seda que precisaba para o seu experimento coas súas enfermidades, e coidaba dos nenos que trataba para o seu tratamento experimental. a carón do seu marido cun epitafio tirado do Código xustiniano (Libro IX, constitución coñecida como Gordiano III): *"Socia rei humanæ atque divinæ"* (en galego, *"*compañeira da vida humana e das cousas divinas").

## Notas 
## Véxase tamén 
### Ligazóns externas 
* Marie Pasteur, ayudando al científico en la sombra no blog Mujeres con ciencia
T2-3D: Battle Across Time

miniatura|250px|Entrada da atracción *T2-3D: Battle Across Time* en Universal Studios Florida.
***T2-3D: Battle Across Time*** (tamén coñecido como ***Terminator 2: 3D*** e estilizado como ***T2 3-D***) é unha atracción de Universal Studios Japan, con antigas localizacións en Universal Studios Hollywood e Universal Studios Florida. A versión do espectáculo en Universal Studios Hollywood pechou en 2012, e a versión de Universal Studios Florida pechou o 8 de outubro de 2017.

A atracción é unha pequena secuela de *Terminator 2: O xuízo final* e reúne ao director James Cameron e o elenco principal do filme, incluíndo a Arnold Schwarzenegger como Terminator, Linda Hamilton como Sarah Connor, Edward Furlong como John Connor e Robert Patrick como o T-1000. O espectáculo presentouse en dúas partes; un pre-show onde unha anfitrioa da compañía Cyberdyne Systems mostra aos convidados un breve vídeo de presentación sobre as innovacións da compañía, e o espectáculo principal, onde os intérpretes en directo interactúan cunha película en 3D.

## Notas 
## Véxase tamén 
### Ligazóns externas 
*
Ghosts of the Abyss

***Ghosts of the Abyss*** é un filme documental estadounidense de 2003 producido por Walden Media e distribuído en moitos países a través de Walt Disney Pictures. Foi dirixido por James Cameron despois do seu premiado filme de 1997 *Titanic*. Durante agosto e setembro de 2001, Cameron e un grupo de científicos realizaron unha expedición ata o naufraxio do *Titanic*, e mergulláronse en submerxibles rusos para obter imaxes máis detalladas das que ninguén tivese antes. Coa axuda de dous pequenos vehículos remotamente construídos especialmente, alcumados "Jake" e "Elwood", o público tamén pode ver o interior do Titanic e, coa axuda de CGI, o público pode ver o aspecto orixinal do barco superposto á imaxes das profundidades.

Cameron tamén convidou ao seu amigo, o actor Bill Paxton, que interpretou a Brock Lovett no filme de 1997. Paxton narra o suceso a través dos seus ollos. O filme estreouse en IMAX 3D e foi nomeada ao premio BFCA ao mellor documental. Os sumerxibles Mir 1 e Mir 2 levaron ao equipo de rodaxe en 12 inmersións.

O filme tamén é coñecido co título ***Titanic 3D: Ghosts of the Abyss***.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Expedition: Bismarck

***Expedition: Bismarck*** é un filme documental estadounidense de 2002 producido para Discovery Channel por Andrew Wight e James Cameron, dirixido por James Cameron e Gary Johnstone, e narrado por Lance Henriksen. O filme conta unha expedición submarina ao acoirazado alemán Bismarck e reconstrúe dixitalmente os acontecementos que levaron ao afundimento do barco durante a segunda guerra mundial. En 2003, o filme foi galardoado cun premio Emmy á mellor edición de son para programación de non ficción (unha cámara ou multicámara).

## Elenco 
* Lance Henriksen (narrador)
* James Cameron
* Karl Kuhn (sobrevivente do Bismarck)
* Heinz Steeg
* Walter Weintz (sobrevivente do Bismarck)
* Holger Herwig (historiador do Bismarck)
* Mike Cameron
* Adrian Paul DeGroot
* David J. Bercuson (historiador do Bismarck)
* Genya Chernaiev (MIR 2 piloto)
* Lori Johnston (científico)

## Notas 
## Véxase tamén 
### Ligazóns externas 
*
Shina Novalinga

**Shina Novalinga** (en ), nada no ano 1998 en Puvirnituq, é unha personalidade de Internet, cantante e activista inuk canadense. Gañou recoñecemento após subir vídeos facendo canto de gorxa inuit coa súa nai en TikTok e Instagram. En xullo de 2021 tiña arredor de 2 millóns de seguidores en TikTok.

## Traxectoria 
Aínda que naceu en Puvirnituq, Nunavik, mudouse coa súa nai Caroline Novalinga a Montreal cando tiña catro anos. Descríbese a si mesma como medio inuk e medio quebequesa.

Na primavera de 2021, Novalinga graduouse en Xestión Empresarial no John Abbott College no Quebec. Tamén comezou un programa dun ano de Estudos Inuit na Nunavik Sivunitsavut en Montreal en outono de 2021.

### Canto de gorxa inuit 
O canto de gorxa inuit é unha práctica cultural que foi prohibida a comezos do século XX polos misioneiros critiáns por considerala "satánica", polo que estivo a piques de desaparecer. En Puvirnituq, a nai de Novalinga foi unha das catro mulleres que aprenderon a técnica para transmitírllela ás seguintes xeracións.

### Moda 
Novalinga tamén usa a súa plataforma para dar a coñecer a roupa tradicional inuit. Promove roupa feita a man con peles locais da súa nai Caroline, entre as que se inclúen anoraks (*atigik*), arracadas, luvas (*paaluk*), gorros (*nasaks*) e botas (''kamiks).

### Activismo indíxena 
Novalinga manifestou en redes o seu desexo de divulgar a cultura inuit e a súa historia. Tamén fai colaboracións con creadores cree como o bailarín James Jones e a modelo Michelle Chubb. Ademais, creou vídeos tratando temas como a historia de opresión e asimilación das escolas residenciais indíxenas do Canadá e a desaparición e asasinato de mulleres indíxenas.

Novalinga tamén usa a súa plataforma para apoiar diferentes causas benéficas, chegando a recadar 12&nbsp;000$ para un refuxio para mulleres indíxenas no Quebec en decembro de 2020.

No verán de 2021 subiu numerosos vídeos reaccionando ao descubrimento de cemiterios de nenos nas escolas residenciais indíxenas canadenses.

## Discografía 
## Notas
Rambo: First Blood Part II

***Rambo: First Blood Part II*** é un filme estadounidense de 1985 dirixido por George P. Cosmatos e coescrito por Sylvester Stallone, quen tamén retoma o seu papel como o veterano da guerra de Vietnam John Rambo. É unha secuela de *Acurralado* (1982), e o segundo título da franquía *Rambo*, seguido por *Rambo III*. Está coprotagonizado por Richard Crenna, Charles Napier, Julia Nickson e Steven Berkoff.

## Personaxes 
* Sylvester Stallone como John J. Rambo 
* Richard Crenna como Coronel Sam Trautman
* Charles Napier como Maior Marshall Roger T. Murdock
* Steven Berkoff como Tenente Coronel Sergei T. Podovsky
* Julia Nickson como Axente Co Phuong Bao
* Martin Kove como Michael Reed Ericson
* George Cheung como Tenente Tay 
* Andy Wood como Banks
* William Ghent como Capitán Vinh 
* Voyo Goric como Sarxento Yushin 
* Dana Lee como Capitán Trong Kinh 
* Steve Williams como Lifer

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
Aliens of the Deep

***Aliens of the Deep*** é un filme documental estadounidense de 2005 dirixido en parte por James Cameron xunto co seu amigo e camarógrafo Steven Quale. Foi filmado en formato IMAX 3D. Foi producido por Walden Media e Walt Disney Pictures. Cameron colaborou con científicos da NASA para explorar as dorsais oceánicas, cordilleiras somerxidas dos oceános Atlántico e Pacífico que albergan algunhas das formas de vida máis pouco habituais do planeta.

Estreouse en formato DVD o 1 de novembro de 2005.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Terminator: Dark Fate

***Terminator: Dark Fate*** é un filme estadounidense de 2019 dirixido por Tim Miller e escrito por David Goyer, Justin Rhodes e Billy Ray a partir dunha historia de James Cameron, Charles Eglee, Josh Friedman, Goyer, e Rhodes. Cameron tamén produciu o filme xunto con David Ellison. É o sexto título da franquía *Terminator*, sendo a secuela de *Terminator 2: O xuízo final* (1991), sen ter en conta os eventos de *Terminator 3: A rebelión das máquinas* (2003), *Terminator Salvation* (2009) e *Terminator Genisys* (2015), coa volta de Cameron ao control creativo.

O filme está protagonizado por Linda Hamilton e Arnold Schwarzenegger nos papeis de Sarah Connor e o Terminator T-800 respectivamente, reunindo os actores logo de 23 anos. O filme conta tamén con Mackenzie Davis, Natalia Reyes, Gabriel Luna e Diego Boneta como os novos personaxes. Ambientado 25 anos despois dos eventos de *Terminator 2*, o filme conta como as máquinas envían un avanzado Terminator (Luna), chamado Rev-9, atrás no tempo ata 2020 para matar a Dani Ramos (Reyes), cuxo destino está conectado ao futuro.

## Personaxes 
* Linda Hamilton como Sarah Connor
** Maddy Curley como dobre de acción de Sarah Connor de nova
** Jessi Fisher como dobre de acción de Sarah Connor actual
* Arnold Schwarzenegger como T-800 / Carl
** Brett Azar como dobre de corpo do T-800 de novo
* Mackenzie Davis como Grace
** Stephanie Gil como Grace con dez anos
* Natalia Reyes como Dani Ramos
* Gabriel Luna como Gabriel / Rev-9
* Diego Boneta como Diego Ramos
* Tristán Ulloa como Felipe Gandal
* Alicia Borrachero como Alicia
* Manuel Pacific como Mateo
* Enrique Arce como Vicente
* Fraser James como Maior Dean
* Tom Hopper como William Hardell
*Stuart McQuarrie como Craig
* Steven Cree como Rigby
* Georgia Simon, a directora de casting de voces de ADR da película, proporcionou a voz da nai de Grace.
* Edward Furlong como John Connor
** Aaron Kunitz pon a voz de John Connor de novo
** Jude Collie como dobre de corpo de John Connor de novo
* Earl Boen como Dr. Silberman

## Notas 
## Véxase tamén 
### Ligazóns externas 
* 
* Ficha en AllMovie
Tren de alta velocidade

Un **tren de alta velocidade** (**TAV**), **tren rápido** ou **tren bala** é aquel que alcanza velocidades iguais ou superiores a 200 km/h sobre liñas existentes actualizadas, e 250 km/h sobre liñas especificamente deseñadas para tal efecto, segundo a UIC (Unión Internacional de Ferrocarrís).
En todos os casos trátase de vehículos e vías férreas desenvolvidas de forma conxunta, dado que as velocidades alcanzadas esixen de técnicas específicas.

O tren de alta velocidade está considerado como o medio de transporte máis seguro do mundo, por diante do avión. Nos últimos 60 anos só houbo cinco accidentes con vítimas mortais, sendo o máis grave InterCityExpress.miniatura|Liñas de alta velocidade en Europa.
           |centro|350x350px
## Trens de alta velocidade actuais 

Ficheiro:Talgo 350.jpg|Tren de Alta Velocidade Talgo 350 (Renfe serie 102)
Ficheiro:Renfe clase 103.JPG|RENFE Class 103 Siemens Velaro E en InnoTrans en Berlín
Ficheiro:TGV POS. 4404+ICE3 Hauptbahnhof Frankfurt 09052009.JPG|ICE (á fronte) e TGV xuntos
Ficheiro:ICE Lounge Mock Up 1995.jpg|Coche dianteiro dos trens ICE 3. Resalta a separación da cabina con vidro e a vista panorámica frontal, así como o abundante espazo entre asentos. Os cintos non son necesarios.
Ficheiro:Rimessa ferroviaria pistoia 61.jpg|O italiano *ElettroTreno ETR 200* en 1939 foi o primeiro servizo comercial de tren de alta velocidade. Logrouse a marca mundial de velocidade media en 1939, alcanzando os 203 km/h, preto de Pistoya.
Ficheiro:ETR 610 "Cisalpino due".jpg|O tren basculante italiano *Novo Pendolino*  (*ETR 610* ) pode alcanzar unha velocidade máxima de 250 km/h.
Ficheiro:Elettrotreno ETR.400.jpg|ETR 1000.

## Notas
Katla

O **volcán Katla** é un dos volcáns máis poderosos do sur de Islandia, localizado baixo o glaciar Mýrdalsjökull. Desde o ano 930 documentáronse dezaseis erupcións do Katla, a última das cales tivo lugar en 1918.

Ten unha altura de 1450 m e a súa caldeira é de 10 km de diámetro. O seu período entre erupcións é de 40 – 80 anos. Dado que a súa última erupción tivo lugar en 1918, este volcán está estreitamente monitorizado. Forma xunto co canón Eldgjá un sistema volcánico.

Antes de que se construíse o Hringvegur (a estrada principal ao redor da illa), atravesar as chairas situadas fronte ao volcán era perigoso debido aos frecuentes jökulhlaups (inundacións glaciares) e os profundos ríos que había que cruzar. Especialmente perigosa foi a corrente glaciar tras a erupción de 1918, cando a liña de costa quedou ampliada en 5 km por depósitos de correntes laháricas. Os lahares desa erupción chegaron a cubrir unha superficie de 125 km² de extensión.

centro|miniatura|1000x1000px|Katla desde Dyrhólaey.

## Notas 
## Véxase tamén 
### Ligazóns externas 
* [Cámara web do volcán (en islandés(https://gl.wikipedia.org/wiki/island%C3%A9s))] 
* Seguimiento da actividade dos volcáns en Islandia.
The Crew 2

***The Crew 2*** é un videoxogo de condución desenvolvido por Ubisoft Ivory Tower e distribuído por Ubisoft, sendo a secuela do videoxogo *The Crew* de 2014. O seu lanzamento produciuse o 29 de xuño de 2018, nas plataformas Microsoft Windows, PlayStation 4, Xbox One.

## Xogabilidade 
O videoxogo conta cun mundo aberto que recrea aos Estados Unidos, do mesmo xeito que *The Crew*. Como novidade, o xogador poderá conducir non só coches e motocicletas, senón tamén lanchas e avións. Os modos de xogos que inclúe son off-road, carreiras rueiras, carreiras profesionais e estilo libre. Similar ao anterior xogo, porá unha gran énfase en multixogador pero tamén conta cun modo un xogador. Tamén conta cun modo multixogador cooperativo, que permite aos xogadores unirse aos diferentes eventos. Este modo tamén pódese xogar só contra as IAs (personaxes non xogadores ou intelixencia artificial).

## Desenvolvemento 
En maio de 2017, Ubisoft confirmou de forma oficial *The Crew 2* para plataformas da nova xeración. O xogo foi presentado no E3 2017, confirmando o seu desenvolvemento para Microsoft Windows, PlayStation 4, Xbox One.

Ubisoft anunciou a data de lanzamento do videoxogo o 29 de xuño de 2018, mediante a publicación dun novo tráiler. Ademais, confirmou que o xogo tería soporte para as consolas PlayStation 4 Pro e Xbox One X.

### Crítica 
*The Crew 2* foi recibido con críticas maiormente positivas por parte da prensa de videoxogos, conseguindo unha cualificación media de 67 sobre 100, sumando as valoracións de todas as plataformas nas que foi lanzado. A mellor cualificación osténtaa na consola Xbox One, cunha media de 69% en base a 35 recensións, e a peor na consola PlayStation 4, con 64% en base a 53 análises.

## Notas
Álex Urtasun

**Alejandro Urtasun Uriz**, máis coñecido como **Álex Urtasun**, nado o 30 de abril de 1984 en Pamplona, Navarra, é un xogador profesional español de baloncesto. Xoga na posición de escolta cunha altura de 1,95 metros. O seu irmán xemelgo, Txemi Urtasun, é tamén xogador profesional de baloncesto.

## Traxectoria 
### Clubs 
*  Cerámica Leoni Castellón (LEB-2, 2003−2004)
*  Pamesa Valencia (ACB, 2004−2005)
*  Plus Pujol Lleida (LEB, 2005−2006) 
*  Alerta Cantabria (LEB, 2006−2007) 
*  Pamesa Valencia (ACB, 2007−2008)
*  Bruesa GBC (ACB, 2008−2009)
*  Baloncesto León (LEB, 2009−2010) 
*  Lucentum Alicante (ACB, 2010−2012)
*  Planasa Navarra (ACB, 2013)
*  CAI Zaragoza (ACB, 2013−2014)
*  Cajasol (ACB, 2014−2015)
*  Montakit Fuenlabrada (ACB, 2015−2016)
*  SLUC Nancy (Pro A, 2016−2017)
*  UCAM Murcia (ACB, 2017−2019)
*  Urbas Fuenlabrada (ACB, 2019−2021)
*  Río Breogán (ACB, 2021−2022)

## Notas 
## Véxase tamén 
### Ligazóns externas 
* Ficha en feb.es
El Boletín del Pueblo

***El Boletín del Pueblo*** foi un periódico editado en Santiago de Compostela de 1889 a 1890.

## Historia e características 
Órgano do Centro Popular, apareceu en 1889. Fundado e dirixido por Emilio Méndez Brandón, en xuño deixou a dirección, que pasou ao avogado Manuel García de Castro.

## Notas 
## Véxase tamén 
### Outros artigos 
* Lista de publicacións impresas da provincia da Coruña
Solaris (filme de 2002)

***Solaris*** é un filme estadounidense de 2002 escrito e dirixido por Steven Soderbergh, producido por James Cameron e Jon Landau, e está protagonizado por George Clooney e Natascha McElhone. Baséase na novela homónima de 1961 do escrito polaco Stanisław Lem.

## Personaxes 
* George Clooney como Dr. Chris Kelvin
* Natascha McElhone como Rheya
* Viola Davis como Dr. Gordon
* Jeremy Davies como Snow
* Ulrich Tukur como Gibarian
* John Cho como DBA Emissary #1

## Notas 
## Véxase tamén 
### Ligazóns externas 
* 
* Ficha en BoxOfficeMojo
Puvirnituq

**Puvirnituq** (en ) é unha vila e comunidade inuit de Nunavik ao norte do Quebec, no Canadá. A súa poboación era de 1&nbsp;779 habitantes segundo o censo canadense de 2016.

## Etimoloxía 
O nome da vila significa "lugar onde hai un cheiro a carne podre". Este nome pecualiar pode ter orixe posíbel en dous acontecementos que ocorreron hai moito tempo na zona:
*Un rabaño de caribús foi arrastrado polo río Povungnituk cando o intentaba cruzar e os seus corpos acabaron preto da localización actual da vila, onde empezaron a descompoñerse e a desprender un cheiro acérrimo. 
*Unha epidemia acabou coa vida da maioría dos habitantes da zona até o punto que non había xente abondo para enterrar os corpos, que ao quedar expostos, comezaron e emitir un cheiro pútrido.

## Demografía 
### Linguas 
En Puvirnituq, segundo o Instituto de Estatística do Quebec, a lingua máis falada na casa en 2011 sobre unha poboación de 1&nbsp;680 habitantes era o inuktitut cun 90,48 %, seguido do francés cun 5,65 % e o inglés cun 3,27 %.

## Galería 

Ficheiro:Puvirnituq hospital.JPG|Hospital.
Ficheiro:Puvirnituq Northern store.JPG|Tenda.
Ficheiro:Puvirnituq-2017-06-17-Vue de la rivière Puvirnituq.jpg|Vista do río Puvirnituq.
Ficheiro:Puvirnituq-2018-04-14-Vue d'une rue du village-IMG 3162.jpg|Rúa no inverno.
Ficheiro:Puvirnituq-Village et la rivière, avec arc-en-ciel-2018-08-05.jpg|A vila preto do río Puvirnituq.
Ficheiro:Puvirnituq-Cimetière-2018-08-04-IMG 3593.jpg|Cemiterio de Puvirnituq.

## Notas
Deepsea Challenger

O ***Deepsea Challenger*** (DCV 1) é un sumerxible de inmersión profunda de 7,3 metros deseñado para chegar ao fondo do abismo de Challenger, o punto máis profundo que se coñece na Terra. O 26 de marzo de 2012, o director de cinema canadense James Cameron pilotou o submarino para lograr esta meta, converténdose así no primeiro ser humano en chegar ao abismo de Challenger nun vehículo tripulado por unha soa persoa. Construído en Sydney, Australia, pola empresa de investigación e deseño Acheron Project Pty Ltd, o *Deepsea Challenger* inclúe equipo científico para toma de mostras, así como cámaras tridimensionais de alta definición. Alcanzou o punto máis profundo do océano logo de case dúas horas de descenso dende a superficie.

## Notas
Dark Angel (serie de televisión de 2000)

***Dark Angel*** é unha serie de televisión estadounidense que se estreou na canle Fox o 3 de outubro de 2000. Creada por James Cameron e Charles H. Eglee, está protagonizado por Jessica Alba. Ambientada en 2019, a serie conta a historia de Max Guevara (Alba), unha supersoldado mellorada xeneticamente que escapa dunha instalación militar encuberta cando era nena. Nun Seattle postapocalíptico, ela tenta levar unha vida normal mentres elude a captura por axentes do goberno e busca aos seus irmáns e irmás dispersos tras a súa fuxida. *Dark Angel* foi a primeira e única serie producida pola compañía Cameron/Eglee Productions, e foi rodada en Vancouver nos Lions Gate Studios.

## Véxase tamén 
### Ligazóns externas 
*
Bruno Iglesias

**Bruno Iglesias Lois**, nado en Salamanca, 1 de maio de 2003, é un futbolista español que xoga como centrocampista no Celta de Vigo Fortuna da Primeira División RFEF de España.

Considerado como un dos xuvenís españois con maior proxección, é internacional nas categorías inferiores da selección española, sendo actualmente parte do combinado sub-19. En 2020 foi incluído entre os 60 mellores novos talentos do mundo por *The Guardian*, e é catalogado como unha das mellores promesas da canteira madridista.

## Curso 
### A perla madridista de Salamanca 
No seu Salamanca natal empezou a xogar en 2008 nas inferiores da Unión Deportiva Santa Marta. Permaneceu sete anos baixo a súa disciplina ata que en 2015, tras o interese de varios clubs europeos, incorporouse ás categorías inferiores do Real Madrid Club de Fútbol.

Incorporado nas filas do segundo equipo de infantís, foi progresando por cada un dos equipos inferiores do club mercé ás súas boas actuacións até chegar en 2020 a formar parte do persoal oficial do primeiro equipo xuvenil, o Real Madrid C. F. Xuvenil "A" sen pasar polo segundo equipo xuvenil.

Jorge Romeu acomodoulle como un dos centrocampistas do equipo titular cun grande inicio de tempada que lle levaron a anotar oito goles en vinte e dous encontros que permitiron ao seu equipo acceder como mellor subcampión á Copa de Campións. Nela eliminou aos xuvenís do Atlético de Madrid —quen lles superaron na tempada regular—, pero finalmente foron eliminados en semifinais polo Real Club Deportivo da Coruña, ao cabo campións. A liga Xuvenil da UEFA, onde o club defendía o título, foi finalmente cancelada pola UEFA debido á aínda latente situación da pandemia de covid-19 iniciada en 2020.

Debido a iso non debutou na máxima competición de clubs en Europa na categoría xuvenil até a edición seguinte, xa co seu formato habitual, no empate a un gol fronte aos xuvenís do Football Club Internazionale Milano do 15 de setembro. Xa como capitán do equipo, logrou os seus dous primeiros goles no seguinte encontro do día 28 fronte 	ao Fotball Club Xerife Tiraspol que finalizou coa derrota a por 4-1 e colocou ao seu equipo líder provisional. Sinalado como a nova perla da canteira madridista, no campionato nacional situouse como o máximo anotador do equipo con tres tantos en apenas dous encontros disputados, como alicerce fundamental do equipo, e comezou a recibir eloxios polos seus desempeños.

## Seleccións 
Internacional coas categorías inferiores da , debutou coa  o 3 de setembro de 2021.

## Estatísticas 
### Inferiores 
 *Actualizado ao último partido disputado o* ***28 de setembro de 2021***.20x20px*Fontes: LaPreferente - UEFA - Transfermarkt.*

## Notas
El Regionalista

***El Regionalista*** foi o nome de varias publicacións:

****El Regionalista***, revista publicada en Santiago de Compostela en 1893.
****El Regionalista***, periódico publicado en Chantada entre 1920 e 1924.
Pristimantis jamescameroni

***Pristimantis jamescameroni*** é unha especie de ra que pertence á familia Craugastoridae. É unha pequena ra de cor laranxa-marrón que só foi rexistrada en Aprada-tepui, unha montaña de mesa no estado Bolívar de Venezuela. Foi descuberta en xuño de 2012 e foi descrita formalmente en outubro de 2013 polo biólogo belga Philippe J. R. Kok no Real Instituto Belga de Ciencias Naturais e na Vrije Universiteit Brussel. A especie recibiu o nome do cineasta canadense James Cameron, en recoñecemento aos seus esforzos na concienciación ambiental, e ademais da súa promoción pública do veganismo como forma de conservación dos animais. Debido á súa presenza restrinxida, a especie podería clasificarse como "en perigo de extinción" segundo os criterios da Lista Vermella de Especies Ameazadas da UICN.

## Notas 
## Véxase tamén 
### Bibliografía 
* Kok, P. J. R. 2013. Two new charismatic *Pristimantis* species (Anura: Craugastoridae) from the tepuis of “The Lost World” (Pantepui region, South America). European Journal of Taxonomy 60: 1-24.
Maimouna N'Diaye

'''Maimouna N'Diaye'*, nada en París, é unha actriz franco-guineana principalmente coñecida pola súa participación no filme *L'oeil du cyclone* (2015). 

## Traxectoria 
Naceu en París dun pai senegalés e dunha nai nixeriana. Medrou en Guinea e volveu a Francia con 18 anos. En 1995 formou parte do grupo de teatro Ymako Teatri en Costa do Marfil..

En 2019 foi elixida como membro do xurado do Festival Internacional de Cinema de Cannes, presidido por Alejandro González Iñarritu.

## Filmografía 
**Toubab Bi* (1991)
**La Chasse aux Papillons* (1992)
**Kirikou et la Sorcière* (voz, 1998)
**L'Oeil du Cyclone* (2015)
**Bol d'amour*
**Super Cops''

## Notas 
## Véxase tamén 
### Ligazóns externas
El Regionalista (Santiago de Compostela)

***El Regionalista*** foi unha revista editada en Santiago de Compostela en 1893.
## Historia e características 
Revista regionalista ilustrada de periodicidade semanal, apareceu en xullo de 1893. No número 3, aparecido a principios de agosto, figuran como colaboradores Jesús Fuentes Noya, Lisardo R. Barreiro, S. Cabeza, Eladio Rodríguez González, Jesús Barreiro Costoya, Ramiro Vieira Durán e Manuel García de Castro. Deixou de publicarse en agosto anunciando que volvería en outubro dese ano, pero desapareceu definitivamente.

## Notas
Boavita

**Boavita** é unha vila e concello do departamento colombiano de Boyacá, parte da subrexión da provincia do Norte de Boyacá. O centro urbano de Boavita atópase na Cordilleira Oriental dos Andes colombianos a unha altitude de 2&nbsp;114 metros e unha distancia de 184 quilómetros da capital do departamento, Tunja. Limita co concello de Capitanejo en Santander, e o río Nevado Río polo norte, con San Mateo e La Uvita polo leste, Tipacoque e Soatá polo oeste e Susacón polo sur.

## Etimoloxía 
O nome de Boavita provén do muisca e non significa "boa vida", senón "Punto no monte de adoración ao Sol" ou "Porta do Sol".

## Notas 
## Véxase tamén 
### Bibliografía 
* Senado da República de Colombia (1989), *Municipios colombianos*. Bogotá: Pama Editores Ltda. 
### Ligazóns externas 
* Páxina oficial
Manuel García de Castro

**Manuel García de Castro Calviño** foi un avogado, xornalista e político galego.

## Traxectoria 
Fillo de José María García de Castro Porto e Gregoria Calviño Naya. Sobriño de Gregorio García de Castro Porto e irmán de José García de Castro Calviño. Veciño de Agrón, foi xuíz municipal de Ames en 1883. Substituíu a Emilio Méndez Brandón na dirección de *El Boletín del Pueblo* o 25 de xuño de 1889. Colaborou en *El Regionalista* e *El Alcance*. Marchou a Arxentina en 1899.
## Vida persoal 
Casou con Concepción López de la Barrera Montenegro.

## Notas
Buenavista, Boyacá

**Buenavista** é unha vila e concello do departamento colombiano de Boyacá, parte da subrexión da Provincia de Occidente. Atópase a 115 quilómetros da cidade de Tunja, capital do departamento, e a 30 quilómetros da cidade de Chiquinquirá, cabeceira da provincia. É coñecido principalmente polos seus extensos cultivos frutais, base da economía do concello.

## Notas 
## Véxase tamén 
### Bibliografía 
* Senado da República de Colombia (1989), *Municipios colombianos*. Bogotá: Pama Editores Ltda. 
### Ligazóns externas 
* Páxina oficial
Boyacá, Boyacá

**Boyacá** é unha vila e concello da Provincia de Márquez, parte do departamento de Boyacá, en Colombia. Atópase aproximadamente a 15 quilómetros da cidade de Tunja, a capital do departamento. Boyacá limita con Tunja e Soracá polo norte, Jenesano polo sur, Nuevo Colón e Ramiriquí polo oeste e Ventaquemada polo leste.

## Etimoloxía 
O nome do concello e do departamento, Boyacá, provén do muisca e quere dicir "rexión das mantas" ou "Recinto do *cacique*".

## Galería 

Ficheiro:Iglesia Municipio de Boyacá.jpg|Igrexa de Boyacá.
Ficheiro:Alcaldía Municipio de Boyaca.JPG|Casa do concello.
Ficheiro:Festividad en Honor a San Isidro Municipio de Boyacá.jpg|Festival de San Isidro.
Ficheiro:Huertos en Honor a San Isidro Municipio de Boyacá.JPG|Festival de San Isidro.
Ficheiro:Principal Park.jpg|Parque principal.
Ficheiro:Streets of Boyacá (Boyacá).jpg|Rúas de Boyacá (Boyacá),

## Notas 
## Véxase tamén 
### Bibliografía 
* Senado da República de Colombia (1989), *Municipios colombianos*. Bogotá: Pama Editores Ltda. 
### Ligazóns externas 
* Páxina oficial
Campohermoso

**Campohermoso** é unha vila e concello do departamento colombiano de Boyacá, parte do subrexión da Provincia de Lengupá. En 2015 tiña 3949 habitantes. Ten unha temperatura media anual de 23&nbsp;°C.

Limita polo norte cos concellos de Páez e Miraflores, polo oeste cos concellos de Garagoa e Macanal, polo sur cos concellos de Santa María e San Luis de Gaceno, e polo leste cos concellos de Paéz, San Luis de Gaceno e o río Upía.

## Notas 
## Véxase tamén 
### Bibliografía 
* Senado da República de Colombia (1989), *Municipios colombianos*. Bogotá: Pama Editores Ltda. 
### Ligazóns externas 
* Páxina oficial
Cerinza

**Cerinza** é unha vila e concello do departamento colombiano de Boyacá, e forma parte da provincia de Tundama. Cerinza limita con Belén polo norte, Encino, en Santander polo oeste, Santa Rosa de Viterbo polo sur e Floresta e Betéitiva polo leste.

## Notas 
## Véxase tamén 
### Bibliografía 
* Senado da República de Colombia (1989), *Municipios colombianos*. Bogotá: Pama Editores Ltda. 
### Ligazóns externas 
* Páxina oficial